La plaça de la Concòrdia del Port de Sagunt s'obrirà demà al públic
14 de gener 2016

![Imagen 1](/media/ylog2lqx/00000pepe_g.jpg)

La plaça de la Concòrdia del Port de Sagunt s'obrirà demà al públic després que hui comencen les obres per a tapar els forats que havien quedat després de llevar les sabates que aguantaven els pilars i porxades existents. 

Segons ha explicat el delegat de Manteniment, Pepe Gil, **“l'ordre es va donar a principis de desembre, però s'ha retardat a causa de les festes i altres obres que necessàriament calia escometre de manera urgent, com la reparació de la canalització de clavegueram del col·legi Cronista Chabret, que era un problema important. A més, la necessitat de complir els terminis del Pla d'Ocupació per a poder acabar les obres d'una forma millor, ha suposat que s'ha anat postergant l'obertura de la plaça de la Concòrdia. Hui mateix van a començar les obres per a tapar els forats que han quedat i quan estiga sec el formigó s'obrirà al públic. S'han consignat 200.000 euros en el pressupost d'enguany per a poder escometre les obres allí i també s'obrirà un termini en el qual la gent podrà participar aportant suggeriments. Després, es convocarà un concurs d'idees a arquitectes, tècnics o enginyers. Va a ser un disseny consensuat entre els veïns i l'Ajuntament. Una de les idees és posar un escenari per a realitzar representacions, zones d'ombra i espais per a asseure's. Esperem que quan s'aporten les idees i es faça el projecte comencen les obres perquè estiga disponible abans que comence l'estiu”.**

*   [](http://www.facebook.com/sharer.php?u=https://aytosagunto.es/va/actualitat/la-placa-de-la-concordia-del-port-de-sagunt-s-obrira-dema-al-public/ "Facebook")
*   [](http://twitter.com/share?url=https://aytosagunto.es/va/actualitat/la-placa-de-la-concordia-del-port-de-sagunt-s-obrira-dema-al-public/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-placa-de-la-concordia-del-port-de-sagunt-s-obrira-dema-al-public/ "Linked In")
*   [](mailto:?body=https://aytosagunto.es/va/actualitat/la-placa-de-la-concordia-del-port-de-sagunt-s-obrira-dema-al-public/)